**Møtereferat Campusråd Ålesund 1. oktober 2018**

|  |  |
| --- | --- |
| Inviterte: | Annik Magerholm Fet, Tove Havnegjerde, Mads Solberg for Svanhild Schønberg, Anniken Karlsen, Hans Solli-Sæther, Hans Petter Hildre, Elisabet S. Halvorsen, Olav Sture, Geir Halsvik, Astrid Engelsen, Jim Andre Gjerde, Steffen Kambe Strømsnes  |
| Forfall: | Svanhild Schønberg, Else Britt Ervik  |
| Kopi til: |  |
| Gjelder: |  |
| Møtetid: | Kl 09.00 – 11.00 | Møtested: | Rundskue  |
| Signatur: |  Linda Granmo (ref)  |

**Sak 80/18         Godkjenning av møtereferat fra campusråd 17. september**

1 vedlegg

Møtereferat fra campusråd 17. september ble godkjent.

**Sak 81/18** **Campusplanlegging og ventilasjon**

1 vedlegg som ble presentert under saken.

Ved Marian Brandt.

* Marian Brandt presenterte planer og tidsskjema for renovering ventilasjon, og tilhørende samorganisering knyttet til plan for Campusutvikling ved NTNU i Ålesund. De to prosessene vil koordineres i så stor grad som mulig.
* Eiendomssjef har foreslått Campusråd i Ålesund som styringsorgan for prosessene. Campusråd gjør oppmerksom på at økonomisk ansvar ikke bør være blant oppgavene.
* Det vil være behov for lokale ressurser i kvalitetssikringsprosess(ene). Campusråd ber om at flyttekoordinator og arealkoordinator må være person i Ålesund. Kommunikasjonskoordinator kan være Marian Brandt.
* Alle berørte parter må ha en intern prosess og melde inn endringsmeldinger **vedrørende bruk av areal**. Prosess behandles endelig i campusråd 22.10, da frist til Marian Brandt er 01.11.2018.
* Oppstart i Bygg F først, i januar 2019.
* For Biblioteket vil HENT rydde etter hver arbeidsdag slik at ansatte kan hente ut bøker til studenter.
* I B-blokka er det 100 ansatte som trenges å flytte. 70 av disse får plass i NMK-bygget. Der er også noe kapasitet i K-bygget. Bygg B renoveres 24.06 – 20.09.
* Brandt må vite om C2 skal ombygges til flatt undervisningsrom.
* Dersom kontor skal skaleres opp mtp ventilasjon, må instituttene gi tilbakemelding om dette.
* Brandt ber om prisoverslag fra Hent og gir sitt innspill til Statsbygg om behov for gitt ventilasjon, men hva Statsbygg beslutter vet vi ikke før de har gitt sin uttalelse.

**Marian Brandt sende til campusråd en beskrivelse av hvilke overordnede ting som først og fremst må kommenteres på, og til hvilken frist**. **Dette ble gjort torsdag 4. oktober.**

**Sak 82/18 Orienteringssaker ved rådgiver Kirsti Brekke**

* **Besøk av Hydro 19.10**

Program hele dagen kl 09.00 – 14.30, og blant annet lunsjmøte viserektor og instituttledere kl 11.00-12.30. Eventuelt også middag kvelden 18.10, mer informasjon vil i så komme.

* **Besøk av KD 31.10**

Kl 08.30 – 10.00 etterfulgt av omvisning og møte med instituttlederne.

Kunnskapsdepartementet, Avdeling for forskning, høyere utdanning og internasjonalt arbeid kommer til NTNU i Ålesund. Dette er ikke en del av styringen av UH-sektoren, men et ønske om å bli bedre kjent. De utfordrer oss spesielt på følgende to punkter:

1: Om det er noen strategiske områder vi vil vise frem, eller om vi har prosjekter/arbeid av strategisk betydning som vi ønsker å vise frem.

2: Om vi har en utfordring til dem som eier – noe vi ønsker at de skal fortelle om eller presentere?

* **Besøk i Brussel 19. eller 22. november**

For instituttledere eller forskningskoordinatorer. Vedrørende Horizon Europe programmet.

Foreslår å reise onsdag 21. nov og retur ettermiddag 22. november. Der er også en mulighet mandagen etter dvs 27. Sjekker hva som er best flymessig, og utreise søndag 18. november kan virke å være beste alternativ.

* **Samspillskonferansen 29.11**

Fra lunsj og ut dagen. Ønsker innspill til tema fra instituttlederne, foreløpig tema er blant annet EVU. Mer informasjon kommer.

* **Universitetskommune forprosjekt**

Viserektor og rektor Bovim deltar i møte 4. oktober med Fellesnemnda Nye Ålesund kommune, tema for møtet er blant annet Universitetskommune forprosjekt. Mads Solberg deltar også.

* **Avlyst ~~Climathon 26. 10~~**

~~Konsept og arrangement er en del av EUs satsningsprogram. Foregår i mange byer i verden samtidig. Deltakerne skal løse en oppgave lokalt, Ålesund kommune bidrar med oppgave.~~

**Sak 83/18        Prosess parkering**

Ved Nils Jørgen Moltubakk. Liv Møller- Christensen deltar også.

**Informasjon fra Moltubakk:**

* NTNU vurderer å innføre betalingsordning for parkering, i så fall vil det også følge med en bilpool for tjenestekjøring.
* Moltubakk viser til NTNU og rektors mål om miljøambisjoner og bærekraftige campus. Campusplan har også målsatsning om bærekraftig transport.
* Moltubakk viser til reisevaneundersøkelse gjort blant ansatte høst 2017. Det er ikke gjort undersøkelse fra studenter i Ålesund. ¾ av ansatte bruker bil i både Ålesund og Gjøvik. Ålesund ligger høyt på parkeringsdekning. Det er en g*anske stor andel som bor nærme, og ganske stor andel som bor ganske langt unna campus i Ålesund.*
* Vi har utfordringer i Ålesund når det gjelder ordninger for sykkel og kollektivtrafikk. Moltubakk og Liv Møller- Christensen skal ha egne møter med kommune og fylkeskommune om dette 2. oktober.
* Inntekter som kommer fra betalingsparkering går til videre tiltak for å bedre bærekraftige transporttiltak på campus.
* NTNU vil vurdere ordning med prioritering av personer med særskilte helsemessig eller sosiale behov for parkering. Denne ordningen eksisterer i Trondheim, men er utfordrende å forvalte og ordning kan bli endret eller tatt vekk.
* Alt parkeringsareal er eid av Statsbygg på vegne av NTNU.
* Arbeidstakerorganisasjonene blir viktigste høringspart i denne prosessen.
* Strakstiltak med avgift for besøksparkering innføres snarlig.

**Innspill fra campusråd:**

Innspill fra campusråd om behov for å se på totaliteten i slitasje på ansatte og studenter i en periode der campusplan og ventilasjon vil gi stor påvirkning frem til ca august 2020. Campusråd viser til problem for mange som bor på steder med manglende busstilbud.

Campusråd anbefaler at eventuell innføring av betalingsordning for parkering for ansatte og studenter utsettes ved NTNU i Ålesund. Bakgrunn for anbefaling er at perioden januar 2019 – ca august 2020 vil gi belastninger for ansatte og studenter med tanke på ombygginger, manglende kontor, utvidet bruk av hjemmekontor (vil gi behov for å bringe med seg jobb/pc/dokumenter til/fra campus), samt mulig mangel på undervisningsrom. Å innføre betalt parkering i samme tidsrom vil bidra til å øke frustrasjonen blant ansatte, samt studenter og deres opplevelse av sin studietid.

**Sak 84/18 Handlingsplan NTNU i Ålesund**

Viser til epost fra viserektor 24.09, og til diskusjonen som ble holdt i møtet for instituttene like i etterkant av campusråd 01.10. Sak om Handlingsplan for NTNU i Ålesund ble behandlet i dette møtet, der også rådgiver Kirsti Brekke deltok. Et bearbeidet Visjonsnotat og med tilhørende Handlingsplan vil bli lagt frem for campusråd 22.10

**Sak 85/18 Eventuelt**

Jim Andre Gjerde stiller spørsmål om fremgang i prosess med å skaffe kontor til instituttillitsvalgte studenter. Dette følges opp med arealkoordinator. Studentparlamentet tilbyr sin hjelp med administrasjon dersom løsning blir felles kontor for disse.

Jim Andre Gjerde orienterer om arrangementet O*pplev verden som student, dette var vellykket og instituttene* oppfordres til å anbefale sine studenter til å delta på arrangementet neste år. Merk at det er karakterkrav for utveksling. Studenter oppfordres til å vurdere utvekslingsmuligheter gjennom Nordic Five Tech. Imidlertid reiser også studenter uavhengig av NTNUs anbefalinger.

Geir Halsvik informerer om at NTNUs IT-sjef kommer til Ålesund 10. oktober, og det blir mulighet for dialog med ham om noen ønsker det.

Det gjøres oppmerksom på et behov for tidlig og tydelig informasjonsbehov knyttet til omleggingen knyttet til studiepoeng. Denne informasjonen bør gå til nettsidene nå.